ร้านนี้เพิ่งเปิดใหม่ แต่โปรโมตแรงมาก ถามคนหาดใหญ่ก็ต้องเคยได้ยินชื่อ วันนี้เลยต้องจัดไป
ไปตอนช่วงหัวค่ำ คนแน่นร้าน ต้องรอคิวประมาณ5คิว แต่ก็ไม่นานนะ สังเกตว่าการ turn over ของลูกค้าจะไม่นานคือกินเสร็จแล้วนั่งสักพักก็เช๊คบิลล์เพราะแต่ละคนจะรู้สึกมอมแมม และบนโต๊ะจะมีแต่เศษอาหาร ทำให้รู้สึกว่าลุกดีกว่า
ส่วนวิธีกินก็คือ เข้าไปนั่งแล้วพนักงานจะเอากระดาษแผ่นใหญ่มาปูโต๊ะ เพราะร้านนี้จะไม่มีจานให้ อาหารก็วางบนกระดาษนั้นเลย แล้วสั่งอาหาร เมนูก็จะมีหน้าเดียวแหละ สั่งชุดอาหารก่อน แล้วสั่งซ๊อส และเลือกระดับความเผ็ด สั่งแล้วก็ไปล้างมือ แล้วสักพักพนักงานจะแจกพลาสติกกันเปื้อนไว้ผูกแบบผ้ากันเปื้อน
ไม่นานอาหารก็มาครับ สั่งซีฟู๊ดรวม มาอยู่ในถุงพลาสติกที่อยู่ในถัง แล้วพนักงานก็จะเทอาหารจากถุงพลาสติกลงกลางโต๊ะ ที่เหลือก็จัดการกันเองเลย
ไปกัน3คนชุดเดียวอาจไม่พอ เลยสั่งชุดหอยแมลงภู่มาอีกชุด กับของกินเล่น ชีสคอร์น กับไส้กรอก
รสชาตินี่จะว่ายังไงดี คือเราอยู่สงขลาอ่ะนะ สูตรอาหารทะเลที่อื่นจะสู้บ้านเราได้ยังไง รวมถึงซ๊อสที่ผมว่าเฉยๆนะ ความเผ็ดสั่งระดับ4ไปจาก5ระดับ คิดในใจว่านี่เผ็ดแล้วหรอ?
แต่จุดดีคือมันสนุกไง บรรยากาศการกินแปลกใหม่ ใช้มือพุ้ยได้เลย สาวๆจะไปก็คิดถึงเรื่องเล็บนิดนึงนะ
ข้อเสียคือ อ่างล้างมือมีอันเดียว ทำให้ต้องต่อคิว ซึ่งหลายๆคนล้างมือช้าหรือช้ามาก และสบู่ล้างมือเหมือนจะเจอจางนิดหน่อย
มื้อนี้ไปกัน3คน ค่าเสียหาย909บาทครับ
โดยรวมชอบนะครับร้านนี้